Tomass Monsons
Tomass Spensers Monsons (angļu: Thomas Spencer Monson; dzimis 1927. gada 21. augustā, miris 2018. gada 1. janvārī) bija Pēdējo dienu svēto Jēzus Kristus baznīcas (dēvētas par mormoņiem) prezidents, no baznīcas adeptu viedokļa - atklājējs un pravietis. Kā PDS baznīcas prezidents viņš tika ordinēts 2008. gada 3. februārī iepriekšējā baznīcas prezidenta, 2008. gada 27. janvārī mirušā Gordona Hinklija vietā.